EkBass/fiwiki-20250220-pages-articles huggingface dataset:
Igor Tamm

Igor Jevgenjevitš Tamm (, 8. heinäkuuta (J: 26. kesäkuuta) 1895 Vladivostok - 12\. huhtikuuta 1971 Moskova) oli neuvostoliittolainen fyysikko. Tamm sai vuoden 1958 fysiikan Nobel-palkinnon yhdessä Pavel Tšerenkovin ja Ilja Frankin kanssa Tšerenkovin säteilyn löytämisestä ja selittämisestä. Hän kehitti myöhemmin Andrei Saharovin kanssa Tokamak-fuusioreaktorin. == Lähteet == == Aiheesta muualla == * Nobel-sivujen biografia Luokka:Nobelin fysiikanpalkinnon saajat Luokka:Neuvostoliittolaiset fyysikot Luokka:Moskovan fysiikan ja teknologian instituutin professorit Luokka:Sosialistisen työn sankarit Luokka:Vuonna 1895 syntyneet Luokka:Vuonna 1971 kuolleet
Barnsley FC

Barnsley Football Club on jalkapallojoukkue Barnsleysta, South Yorkshiresta, Englannista. Joukkue pelaa kaudella 2022–2023 Ykkösliigassa, maan kolmanneksi korkeimmalla sarjatasolla, jonne se putosi keväällä 2022 takaisin pelattuaan kolme kautta Mestaruusarjassa. Vuonna 1887 perustettu seura pelasi ensimmäisen ottelunsa 1. syyskuuta 1898 Lincolnia vastaan. Joukkueen paras saavutus on kauden 1911–1912 FA Cupin voitto. Finaalin uusintaottelussa se kukisti West Bromwich Albionin 1–0. Barnsley selviytyi FA Cupin loppuotteluun myös 1910, jolloin Newcastle United voitti uusintaottelun 2–0. Alkuperäinen loppuottelu oli päättynyt 1–1-tasatulokseen. Barnsley selvisi myös FA Cupin välieriin 2008. Seura on pelannut historiansa aikana yhden kauden, 1997–1998, korkeimmalla sarjatasolla, Valioliigassa. Barnsley pelaa kotiottelunsa 23 009 -paikkaisella Oakwell Stadiumilla. == Managerit == * Arthur Fairclough (1898–1901) * John McCartney (1901–1904) * Arthur Fairclough (1904–1912) * John Hastie (1912–1914) * Percy Lewis (1914–1919) * Peter Saint (1919–1926) * John Cummins (1926–1929) * Arthur Fairclough (1929–1930) * Brough Fletcher (1930–1936) * Matthew Walker (1936–1937) * Angus Seed (1937–1953) * Tim Ward (1953–1960) * Johnny Steele (1960–1971) * John McSeveny (1971–1972) * Johnny Steele (1972–1973) * Jim Iley (1973–1978) * Allan Clarke (1978–1980) * Norman Hunter (1980–1984) * Bobby Collins (1984–1985) * Allan Clarke (1985–1989) * Mel Machin (1989–1993) * Viv Anderson (1993–1994) * Danny Wilson (1994–1998) * John Hendrie (1998–1999) * Dave Bassett (1999–2000) * Nigel Spackman (2001) * Steve Parkin (2001–2002) * Glyn Hodges (2002–2003) * Guðjón Þórðarson (2003–2004) * Paul Hart (2004–2005) * Andy Ritchie (2005–2006) * Simon Davey (2006–2009) * Mark Robins (2009–2011) * Keith Hill (2011–2012) * David Flitcroft (2012–2013) * Danny Wilson (2013–2015) * Lee Johnson (2015–2016) * Paul Heckingbottom (2016–2018) * José Morais (2018) * Daniel Stendel (2018– == Lähteet == == Aiheesta muualla == *Seuran kotisivut Luokka:Englantilaiset jalkapalloseurat Luokka:South Yorkshiren urheilu Luokka:Vuonna 1887 perustetut urheiluseurat
Suomen ja Japanin suhteet

Japanin ja Suomen suhteet alkoivat Japanin tunnustettua Suomen valtion 23. toukokuuta 1919. Maiden väliset diplomaattisuhteet solmittiin 6. syyskuuta 1919 sekä uudelleen 8. maaliskuuta 1957. Suomen suurlähetystö sijaitsee Tokiossa ja Japanin suurlähetystö Helsingissä. Suomen Tokion-suurlähettiläänä toimii Tanja Jääskeläinen. Ensimmäinen virallinen suomalainen Japanissa lienee ollut Venäjän armeijan luutnantti Adam Laxman. Venäjän keisarinna Katariina Suuri lähetti hänet 1700-luvun loppupuolella pohjustamaan kauppasuhteita ja ottamaan selvää sulkeutuneesta Japanista. Vuonna 1879 puolestaan Jokohamaan rantautui tutkimusmatkailija Adolf Erik Nordenskiöld. Hän lienee myös ensimmäinen Koillisväylän läpi purjehtinut ihminen. Suomalaisten lähetystyö alkoi pian uskonnonvapauden (1873) jälkeen. Suomen Luterilainen Evankeliumiyhdistys lähetti Esteri Kurvisen ja Alfred Wellrosin Japaniin vuonna 1900. Tunnettu kielentutkija ja tutkimusmatkailija G. J. Ramstedt nimettiin Suomen viralliseksi ensimmäiseksi asiainhoitajaksi Japaniin, Kiinaan ja Siamiin vuonna 1919. Suomalaisia kansainvälisissä tieteellisissä teoksissa julkaisseita Japanin tutkijoita ovat muun muassa historioitsija Olavi K. Fält, taloustieteilijä Merja Karppinen, suomenvirolainen kielentutkija Rein Raud ja semiootikko Eero Tarasti. Suomalaisessa taiteessa merkittäviä japanilaisia vaikutteita ovat saaneet muun muassa säveltäjät Pehr Henrik Nordgren, joka opiskeli Japanissa, ja Paavo Heininen, jonka ooppera Silkkirumpu perustuu japanilaiseen nō-näytelmään. Japanin parlamentin ensimmäinen ulkomaalaissyntyinen senaattori on Suomessa syntynyt Marutei Tsurunen (entinen Martti Turunen). Kauppapolitiikka == Lähteet == ==Kirjallisuutta== * * *
Porvoon mitta

Porvoon mitta on ilmaisu, jolla ilmaistaan runsautta tai reilua määrää. Jos jotain tehdään tai annetaan ”Porvoon mitalla”, tehdään se reilusti, hiukan ylimääräistä antaen. Nimitys juontuu Ruotsin vallan ajalta, jolloin kerrotaan Porvoon kruununvoudin keränneen veroja välipohjallisella mitalla. Verot maksettiin noihin aikoihin viljalla tai paloviinalla. Vouti keräsi verot suuremmalla mitalla, mutta tilitti ne edelleen pienemmällä osalla, jolloin pystyi pitämään erotuksen itsellään.http://turism.porvoo.fi/fi/tarinoita_porvoosta!/maanmainio_porvoon_mitta http://city.porvoo.fi/keskuskoulu/hissa/mitta.htm ==Lähteet== Luokka:Porvoo Luokka:Porvoon historia Luokka:Suomen kulttuurihistoria Luokka:Suomenkieliset sanat ja sanonnat Luokka:Metaforat
Aicardin oireyhtymä

Aicardin oireyhtymä on moninainen oireistokokonaisuus, jonka keskeisiä piirteitä ovat infantiilispasmikohtaukset (pakkoliikkeitä ja tajuttomuutta), aivokurkiaisen puuttuminen ja kehitysvammaisuus. Vammautuneet ovat kasvaneessa riskissä saada toistuvia keuhkokuumeita. Oireisto on X-kromosomin välityksellä vallitsevasti periytyvä. Joskus Aicardi-henkilöt ovat mikrokefaalisia, plagiokefaalisia ja tulevat murrosikään tavallista aiemmin. Aicardin oireyhtymästä kärsivien nyökähtely-, lihasnykäys- ja tajuttomuuskohtaukset alkavat yleensä muutaman kuukauden iässä. Oireyhtymää on luonnehdittu varsin harvinaiseksi, mutta sen tarkasta esiintyvyydestä ei ole luotettavia tietoja.http://www.saunalahti.fi/kup/syndroma/aicardi.htm Oireyhtymä sai nimensä vuonna 1972 ranskalaiselta Jean Aicardilta, jonka johtamat tutkijat kuvasivat sen vuonna 1965. == Lähteet == Luokka:Oireyhtymät
Secret Garden

Secret Garden on irlantilais-norjalainen duo, joka soittaa New Age -musiikkia, jota jotkut kutsuvat myös uusklassiseksi musiikiksi. Yhtyeen jäsenet ovat irlantilainen viulisti Fionnuala Sherry ja norjalainen pianisti-säveltäjä Rolf Løvland. Secret Garden toi Norjalle vuoden 1995 Eurovision laulukilpailun voiton kappaleella ”Nocturne”. Euroviisuvoitto aloitti heidän menestyksekkään uransa. Heidän ensimmäinen albuminsa Songs from a Secret Garden oli menestys ja sitä myytiin miljoona kappaletta ympäri maailman: se myi platinaa Norjassa ja Etelä-Koreassa sekä kultaa Irlannissa, Hongkongissa ja Uudessa-Seelannissa. Se oli kahden vuoden ajan Billboardin New Age -musiikkilistalla vuosina 1996–1997. Barbra Streisand levytti Secret Gardenin musiikkia levylleen ja soitti sitä myös häissään. Senkin jälkeen Secret Garden on menestynyt maailmalla hyvin ja heidän levyjään on myyty jo kolme miljoonaa kappaletta. Secret Gardenin kuuluisin kappale on ”You Raise Me Up”, jonka lauloi heidän kanssaan Brian Kennedy. Kappaleen on levyttänyt yli sata muuta artistia, muun muassa Josh Groban, Russell Watson, Westlife, Sissel, Becky Taylor, Celtic Woman, Il Divo ja Kari Tapio. Viimeksi mainittu on myös suomentanut kappaleen nimelle ”Kuin taivaisiin”. == Diskografia == === Studioalbumit === * * * * * * * * * === Kokoelma-albumit === * * * * * === Livealbumit === * ==Aiheesta muualla== * Viralliset nettisivut Luokka:Norjalaiset duot Luokka:Norjalaiset yhtyeet Luokka:Irlantilaiset duot Luokka:Irlantilaiset yhtyeet Luokka:Euroviisuvoittajat Luokka:Norjan euroviisuedustajat Luokka:Vuoden 1995 euroviisuedustajat Luokka:New age -yhtyeet
Angelmanin oireyhtymä

Angelmanin oireyhtymä on Harry Angelmanin vuonna 1965 kuvaama oireistokokonaisuus, jonka piirteitä ovat vaikea henkinen kehitysvammaisuus, erilaiset neurologiset häiriöt, ataksia ja poikkeuksellisen pienikokoinen pää. Luonteenomaisia ovat myös epileptiset kohtaukset, toistuvat naurunpuuskat sekä käsien nykiminen tai taputtelu. Aivosähkökäyrä on yleensä poikkeava. Tavallisesti oireyhtymästä kärsivät lapset ovat yliaktiivisia ja heillä on keskittymisvaikeuksiaAngelman.org , vaikka nämä oireet yleensä lieventyvät ajan myötä. Ei tiedetä tarkkaan, mistä oireyhtymään liittyvät naurunpuuskat johtuvat. Yleisesti ottaen useimmat oireyhtymästä kärsivät ovat olemukseltaan iloisia, nauravia ja puheongelmista huolimatta mielellään kontaktia ottavia. Angelmanin oireyhtymän aiheuttaa 15. kromosomin puutteellisuus tai sen geenin poikkeavuus. Jos kromosomin 15 alueen 15q12 häviämä periytyy äidiltä, on tuloksena Angelmanin oireyhtymä. Jos sama virhe periytyy isältä, tuloksena on Prader–Willin oireyhtymä. Angelmanin oireyhtymästä kärsivä saattaa elää yhtä pitkän elämän kuin normaaliväestönkin edustajat. Useimmat potilaat oppivat kävelemään, mutta sanallinen kommunikaatio jää hyvin vajavaiseksi niilläkin Angelman-ihmisillä, jotka oppivat puhumaan. Ensimmäiset Angelman-tapaukset todettiin Yhdysvalloissa 1980-luvun alussa, ja nyt tapauksia on todettu eri puolilla maailmaa. Diagnoosia ei yleensä saada tehdyksi heti lapsen synnyttyä vaan vasta varhaislapsuuden aikana. Suomessa on annettu noin 50 Angelman- diagnoosia, mutta uskotaan, että varsin moni tästä melko huonosti tunnetusta oireyhtymästä kärsivistä on yhä tunnistamatta.Harvinaisia sairauksiaSama pdf- tiedostona Suomessa toimii oma Angelman-yhdistys. Angelman-oireisia on arvioitu olevan väestöstä yksi 15 000:sta – 30 000:sta. Uskotaan, että kyseessä on kuitenkin alidiagnosoitu sairaus.Angelmanin oireyhtymä Oireyhtymä kuvattiin ensi kertaa 1965. Siitä käytettiin alun perin nimeä "iloisen nuken syndrooma", mutta nykyinen suositeltu muoto on Angelmanin oireyhtymä. Aiempi kutsumanimi tulee juuri oireyhtymästä kärsivien iloisesta perusluonteesta. Oireiden taso vaihtelee potilaiden välillä suurestikin. Oireet myös muuttuvat iän karttuessa: aikuisiällä yliaktiivisuus ja unihäiriöt lieventyvät ja kouristukset vähenevät tai peräti loppuvat. Murrosikä käynnistyy tavallisesti normaalisti tai vain hieman myöhässä, ja seksuaalisen kehityksen uskotaan olevan normaalia. On havaittu, että inkontinenssia esiintyy Angelmanin oireyhtymästä kärsivillä tavanomaista yleisemmin. Angelmanin oireyhtymä ei vaikuta eliniän pituuteen merkittävästi.Kehitysvammaisten tukiliitto Colin Farrellin poika sairastaa Angelmanin syndroomaa.Colin Farrell's Son Has Angelman Syndrome == Lähteet == == Aiheesta muualla == * Angelman Syndrome Foundation * Angelmanin oireyhtymä Kehitysvammaisten Tukiliitto ry:n sivuilla * Angelmanin oireyhtymäKehitysvammahuollon tietopankin sivuilla Luokka:Oireyhtymät
Hollanninpaimenkoira

Hollanninpaimenkoira on koirarotu, josta on kolme karvamuunnosta: *karkeakarvainen hollanninpaimenkoira *lyhytkarvainen hollanninpaimenkoira *pitkäkarvainen hollanninpaimenkoira
Charlie McGettigan

Charlie McGettigan on irlantilainen laulaja. Hän edusti Irlantia vuoden 1994 Eurovision laulukilpailussa yhdessä Paul Harringtonin kanssa laululla Rock ’n’ Roll Kids. Laulu voitti ja toi Irlannille jo kolmannen euroviisuvoiton peräkkäin. McGettigan esiintyi myös Euroviisujen 50-vuotisjuhlatapahtumassa Congratulations. Luokka:Irlantilaiset laulajat Luokka:Euroviisuvoittajat Luokka:Vuonna 1950 syntyneet Luokka:Elävät henkilöt Luokka:Irlannin euroviisuedustajat Luokka:Vuoden 1994 euroviisuedustajat
Fanconin anemia

Fanconin anemia on peittyvästi periytyvä syndrooma, jonka oireita ovat anemian lisäksi sydänviat, kehitysvammaisuus ja poikkeuksellinen pienikokoisuus. Munuaiset saattavat olla epämuodostuneet. Fanconin anemian esiintyvyys on suunnilleen 1/360 000\. Syndrooma on kuitenkin yleisempi tietyissä yhteisöissä: Etelä-Afrikan europideista siitä kärsii 1 ihminen 22 000:sta ja Israelin aškenazijuutalaisista yksi 30 000:sta. Fanconin anemian kuvasi ensimmäisenä Guido Fanconi vuonna 1927.http://www.saunalahti.fi/kup/syndroma/fancon_a.htm Potilaat ovat erityisen alttiita leukemialle. == Lähteet == == Aiheesta muualla == * Duodecim Terveyskirjasto: Fanconin anemia, 25.11.2019 * Kyoto Encyclopedia of Genes and Genomes (KEGG): Fanconi anemia Luokka:Oireyhtymät
Ibanez JEM

Ibanez JEM on Ibanezin valmistama Steve Vaille suunniteltu signature- eli nimikkokitara, joka julkaistiin vuonna 1987. JEMin alamalleja ovat JEM7, JEM77, JEM777, JEM505, JEM555, JemJr, sekä seitsemänkielinen Universe. JEMeille on tyypillistä kantokahva (Monkey Grip) pleksin yläpuolella, tallan juureen kaiverretut urat viritinnupeille (Lion Claw) ja kukkaiskuviointi otelaudassa (Tree of Life). == Aiheesta muualla == * Ibanez: Steve Vain nimikkokitarat vuonna 2008 * Jemsite.com - JEM-aiheinen foorumi JEM
Paul Harrington

Paul Harrington on irlantilainen muusikko, joka voitti Charlie McGettiganin kanssa vuoden 1994 Eurovision laulukilpailun kappaleella Rock ’n’ Roll Kids. Harrington ja McGettigan olivat ensimmäiset Euroviisujen historiassa, jotka saivat yli 200 pistettä (226 pistettä) ja heidän voittonsa oli Irlannille kolmas peräkkäinen. ==Aiheesta muualla== *Viralliset nettisivut Luokka:Euroviisuvoittajat Luokka:Irlantilaiset laulajat Luokka:Syntymävuosi puuttuu Luokka:Elävät henkilöt Luokka:Irlannin euroviisuedustajat Luokka:Vuoden 1994 euroviisuedustajat
Australian avoin tennisturnaus 2003

Vuoden 2003 Australian avoin tennisturnaus pelattiin 13.-26. tammikuuta 2003. ==Tulokset== ===Miesten kaksinpeli=== Finaalissa olivat vastakkain Andre Agassi, Yhdysvallat ja Rainer Schüttler, Saksa. Agassi otti neljännen Australian avoimen turnausvoittonsa luvuin 6-2 6-2 6-1. Agassi oli selvittänyt tiensä finaaliin voittamalla semifinaaleissa Etelä-Afrikan Wayne Ferreiran ja puolivälierissä Ranskan Sébastien Grosjeanin. Finaalin hävinnyt Schuettler selvitti välierät voittamalla Yhdysvaltain Andy Roddickin ja puolivälierät kukistamalla Argentiinan David Nalbandianin. ===Naisten kaksinpeli=== Finaalissa olivat vastakkain yhdysvaltalaiset sisarukset Serena ja Venus Williams. Serena Williams voitti ottelun luvuin 7-6, 3-6, 6-4. Hän selvitti tiensä finaaliin voittamalla välierissä Belgian Kim Clijstersin ja puolivälierissä Yhdysvaltain Meghann Shaughnessyn. Finaalin hävinnyt Venus Williams voitti välierissä Belgian Justine Henin-Hardennen ja puolivälierässä Slovakian Daniela Hantuchovan. ===Miesten nelinpeli=== Miesten nelinpelin voittivat Ranskan Michaël Llodra ja Fabrice Santoro. Finaalissa he kaatoivat Mark Knowlesin, Bahama, ja Daniel Nestorin, Kanada, luvuin 6-4, 3-6, 6-3. ===Naisten nelinpeli=== Naisten nelinpelin voittivat sisaruspari Serena ja Venus Williams. He kukistivat finaalissa parin Virginia Ruano-Pascual, Espanja ja Paola Suarez, Argentiina luvuin 4-6, 6-4, 6-3. ===Sekanelinpeli=== Sekanelinpelin voittivat Martina Navratilova (USA) ja Leander Paes (IND). Finaalissa kukistuivat Todd Woodbridge, Australia ja Eléni Daniilídou, Kreikka luvuin 6-4, 7-5. ====Poikien kaksinpeli==== Australian avointen poikien kaksinpelin voiton vei Kyproksen Marcos Baghdatis. Finaalissa kaatui romanialainen Florin Mergea luvuin 6-4, 6-4. ====Tyttöjen kaksinpeli==== Tyttöjen kaksinpelin voitti Barbora Strýcová, Tšekki. Finaalissa kukistui Ukrainan Viktoria Kutuzova luvuin 0-6, 6-2, 6-2. ====Poikien nelinpeli==== Poikien nelinpelin voittivat yhdysvaltalaispari Scott Oudsema ja Phillip Simmonds. ====Tyttöjen nelinpeli==== Tyttöjen nelinpelin voittivat Australialaispari Casey Dellacqua ja Adriana Szili. ==Aiheesta muualla== *Viralliset sivut Luokka:Australian avoin tennisturnaus Luokka:Vuoden 2003 tennis
Vaseliini

Vaseliini on öljynjalostuksessa (maaöljyn tislauksessa) sivutuotteena saaduista pitkäketjuisista hiilivedyistä (yli 25 hiiliatomia) koostuva rasva, jolla on monia käyttötarkoituksia. Vaseliinia käytetään lääketeollisuudessa ja kosmetiikassa sekä erilaisten esineiden kuten lukkojen, saranoiden, ketjujen ja koneistojen osien voitelemiseen ja ruostesuojaukseen. Pitkälle jalostettu valkovaseliini on valkoista, vähemmän jalostettu sisältää epäpuhtauksia ja voi olla kellertävää tai ruskeaa. Ominaisuuksiltaan vaseliini on hyvin kiinnittyvää, vettähylkivää ja korkeitakin lämpötiloja kestävää. Aineen keksi ja sen valmistusmenetelmän patentoi vuonna 1872 brittiläissyntyinen yhdysvaltalainen kemisti Robert Chesebrough. Hän nimesi aineen ilmeisesti saksan sanan Wasser ("vesi") ja muinaiskreikan sanan ἔλαιον, élaion ("öljy") mukaan.http://www.cnrtl.fr/definition/vaseline 1800-luvulla ja 1900-luvun alussa vaseliinia eli "petroolihyytelöä" myytiin lähes kaikkia iho-ongelmia ja haavoja hoitavana ihmelääkkeenä. Vaseliinia käytetään liukasteena ihmisten iholla ja limakalvoilla, ja sillä voidaan suojata ärtynyttä tai lievästi vahingoittunutta ihoa. Sitä on myös käytetty ihon suojaamiseen pakkaselta. Tuotemerkin "Vaseline" omistaa nykyisin Unilever, joka osti entisen Chesebrough Manufacturing Companyn vuonna 1987.https://web.archive.org/web/20150630024907/http://www.vaseline.us/Article/vaseline- history.html == Lähteet == Luokka:Öljynjalostustuotteet Luokka:Seulonnan keskeiset artikkelit
Louis Pierre Vieillot

Louis Pierre Vieillot (10. toukokuuta 1748 Yvetot, Ranska – 24. elokuuta 1830 Sotteville-lès-Rouen) oli ranskalainen lintutieteilijä. Vieillot työskenteli liikeasioissa San Domingon saarella Haitissa, kun hän Ranskan vallankumouksen pyörteissä joutui pakenemaan Yhdysvaltoihin. Amerikassa ollessaan hän alkoi järjestelmällisesti tutkia lintuja, ja julkaisi 1808 teoksen Histoire naturelle des oiseaux de l'Amérique Septentrionale. Hän kuvaili suuren määrän lintuja ensi kerran tieteelle, ja 26 hänen muodostamaansa lintusukua on yhä käytössä. Vieillot oli yksi ensimmäisistä ornitologeista, jotka tutkivat lintujen höyhenpuvun muutoksia. Hän oli myös yksi ensimmäisistä, jotka tutkivat sekä eläviä lintuja että nahkoja. Vieillot palasi vuonna 1800 tai 1801 Ranskaan, missä hän sai paikan kirjoittajana Bulletin des Loisissa. 1802 hän julkaisi teoksen Histoire naturelle et générale des colibris, oiseaux- mouches, jacamars et promerops, jonka kuvitti hänen ystävänsä Jean-Baptiste Audebert. Tätä seurasi teos Histoire naturelle des plus beaux oiseaux chanteurs de la zone torride vuonna 1806. 1816 julkaistussa Analyse d'une nouvelle Ornithologie Elémentaire -teoksessaan Vieillot esitti oman lintujen luokittelujärjestelmänsä, jota hän jatkoi teoksessaan Nouveau Dictionaire d'Histoire Naturelle 1816–1819. Vuonna 1820 Vieillot otti hoitaakseen loppuun Pierre Joseph Bonnaterren 1790 aloittaman Tableau encyclopédique et méthodique -teoksen, johon hän kirjoitti lintuja käsittelevän osan. Vieillotin uskotaan kuolleen kurjuuteen Sotteville-lès-Rouenissa 1830. Vieillotin tieteelle kuvailemia lintuja ovat muun muassa myrskykeiju, amerikansirri, valkoperäsirri, palsasirri, tundravikla, amerikanvesipääsky, tunturikihu, pikkukiuru, intianvaris, keltarintavireo, sarakerttunen, kultarinta, vuoriuunilintu ja tiltaltti. == Teoksia == * Histoire naturelle des plus beaux oiseaux chanteurs de la zone torride. Dufour, Pariisi 1805. * Histoire naturelle des oiseaux de l'Amérique septentrionale. Desray, Pariisi 1807-1808. * Analyse d'une nouvelle ornithologie élémentaire. d'Éterville, Pariisi 1816. * Mémoire pour servir à l'histoire des oiseaux d'Europe. Torino 1816. * Ornihtologie. Lanoe, Pariisi 1818. * Faune française ou Histoire naturelle, générale et particulière des animaux qui se trouvent en France. Le Vrault & Rapet, Pariisi, Strasbourg, Bryssel, 1820-1830. * La galerie des oiseaux du cabinet d'histoire naturelle du jardin du roi. Aillard & Constant-Chantpie, Pariisi 1822-1825. * Ornithologie française ou Histoire naturelle, générale et particulière des oiseaux de France. Pelicier, Pariiss 1830. Luokka:Ranskalaiset ornitologit Luokka:Vuonna 1748 syntyneet Luokka:Vuonna 1830 kuolleet
Renata Tebaldi

Renata Ersilia Clotilde Tebaldi (1. helmikuuta 1922 Pesaro – 19. joulukuuta 2004 San Marino) oli italialainen sopraano. Tebaldi syntyi Pesarossa. Hänen ensiesiintymisensä oli vuonna 1944, ja vuonna 1946 hän esiintyi La Scala -teatterin uusissa avajaisissa Milanossa. Tebaldi lauloi La Scalassa vuoteen 1959 ja debytoi Yhdysvalloissa 1950. Hän vetäytyi esiintymislavoilta 1970-luvulla; viimeinen konsertti pidettiin 1976. Uransa loppuvaiheessa Tebaldia pidettiin usein Maria Callasin kilpailijana. Tebaldi esiintyi muun muassa Verdin ja Puccinin oopperoissa. Hänen vakiorooleihinsa kuului Desdemona Verdin oopperassa Otello.BBC News. Tebaldi kuoli 82-vuotiaana kotonaan San Marinossa pitkällisen sairauden murtamana. == Lähteet == == Aiheesta muualla == * Renata Tebaldin muistokirjoitus Helsingin Sanomissa. Luokka:Sopraanot Luokka:Italialaiset oopperalaulajat Luokka:Grammy-palkinnon saajat Luokka:Hollywood Walk of Fame Luokka:Vuonna 1922 syntyneet Luokka:Vuonna 2004 kuolleet
Halterneck

Halterneck eli niskalenkki on naisten vaatteiden pääntien rakennetyyppi, jossa niskan takaa tai kaulan ympäri kiertävä lenkki kannattaa vaatetta. Niskalenkki voidaan valmistaa yhdistämällä olkaimet ja viemällä ne kaulan taakse. Nimitys voi tarkoittaa joko pukua tai yksittäistä toppia (niskalenkkitoppi); jälkimmäinen on hihaton paita. Halterneck-rakenne mahdollistaa tavallista avoimemman selkäkappaleen: se jättää selän paljaaksi paljastaen lapaluut. Tämän vuoksi niskalenkkiasujen kanssa käytetään olkaimettomia rintaliivejä, jos liivejä ollenkaan käytetään. Jotkin halterneck-vaatteet kiinnitetään solmimalla kannatusnauhat niskan takaa. Tällainen malli löytyy usein uimapuvuista. Termi "halter" tulee saksan kielestä, kuten sanassa Büstenhalter, mikä suoraan käännettynä tarkoittaa "rintojen pitäjää" ja on vastaava sana "rintaliiveille". == Aiheesta muualla == Luokka:Vaatteet Luokka:2010-luvun muoti Luokka:Englanninkieliset sanat ja sanonnat
Sokea kauhu

Sokea kauhu (See No Evil tai Blind Terror) on vuonna 1971 ensi-iltansa saanut brittiläinen kauhuelokuva. Siinä Mia Farrow esittää äskettäin sokeutunutta Sarah-nimistä naista. Sarah palaa setänsä taloon, jossa hänen sukulaisensa on murhattu hänen tietämättään. Sarah löytää ruumiit yksi kerrallaan ja joutuu pakenemaan mielipuolista tappajaa. Elokuvalla oli pieni budjetti, mutta siitä tuli sitäkin suositumpi; erityisesti Farrow'n roolisuoritusta on kehuttu. == Näyttelijät == == Arvioita == Video-oppaassa vuodelta 1994 Kari Salminen pitää asetelmaa kiinnostavana ja ohjausta varmana, mutta tarinaa silti melko tyhjästä nyhjäistynä. Hän antaa Sokealle kauhulle kaksi tähteä viidestä, mikä vastaa sanallista arviota ”keskinkertainen”. VideoHound's Golden Movie Retriever antaa elokuvalle kolme tähteä neljästä.See No Evil, VideoHound's Golden Movie Retriever. Gale, 2008. Haettu 8.11.2016 palvelusta HighBeam Research (vaatii tilauksen). == Lähteet == == Katso myös == * Yksin pimeässä, elokuva vuodelta 1967 == Aiheesta muualla == * Luokka:Vuoden 1971 brittiläiset elokuvat Luokka:Brittiläiset kauhuelokuvat Luokka:Richard Fleischerin ohjaamat elokuvat
Perkins

Perkins on brittiläinen moottorivalmistaja, jonka omistaa nykyään Caterpillar. Aiemmin aina 1970-luvulle asti Perkins valmisti dieselmoottoreita henkilöautoihin, kunnes autotehtaat ryhtyivät kehittämään moottorinsa itse. Tehtaan perusti Frank Perkins Peterboroughiin vuonna 1932. Vuodesta 1959 se kuului Massey Fergusonille kunnes se siirtyi Caterpillarille vuonna 1998. Nykyään Perkinsin valikoimaan kuuluvat merimoottorit ja moottorit maatalous- ja maansiirtokoneisiin. ==Perkinsin dieselmoottoreilla varustettuja automalleja== *Alfa Romeo Giulia (1760 cm3) 1976-1978 *Alfa Romeo F11 (1760 cm3) *Aro M-461 (2523 cm3) *Austin Maestro (1994 cm3) *Austin Montego (1994 cm3) *Avia A100 (1760 cm3) *Bedford Blitz (1760 cm3) 1969-1977 *Bedford Blitz (2524 cm3) 1969-1975 *Commer 1500 (1760 cm3) *Ebro Bravo (1760 cm3) *Ebro F-1xx (1760 cm3) *Ebro F-2xx (1760 cm3) *Ebro F-3xx (2710 cm3) *Ebro Patrol (2710 cm3) 1983-1991 *Fargo FK (1760 cm3) *Ford Transit mk1 (1760 cm3) 1965-1973 *Ford Transit mk1 (3330 cm3) 1965-1973 *Hyundai HD-1000 (1760 cm3) 1977-1982 *Willys Jeep CJ-5 (2710 cm3) *Jeep CJ-7 (2710 cm3) *Karrier Bantam (3330 cm3) *Kia Sportage (2184 cm3), 1994-1999 *Mazda Titan (2524 cm3) 1965-1980 *Mazda Titan (2710 cm3) 1965-1978 *Mazda Titan (2977 cm3) 1977-1992 *Moskvitš 408 (1622 cm3) *Moskvitš Elite (1760 cm3) *Nissan Trade (2710 cm3) -1991 *Seat 124 (1760 cm3) *Seat 131 (1760 cm3) *GAZ-21 Volga (1622 cm3) *Volkswagen LT (2710 cm3) 1975-1979 *Zastava 412/615 (1760 cm3) Luokka:Moottorivalmistajat Luokka:Ajoneuvoteollisuuden osatoimittajat Luokka:Brittiläiset teollisuusyritykset
Joanna Kuvaja

Joanna Kuvaja (o.s. Väre, s. 5. lokakuuta 1984 Mikkeli) on suomalainen televisiojuontaja, joka valittiin Miss Suomen II perintöprinsessaksi vuonna 2007. Hän on kotoisin Mikkelistä. Kuvaja on työskennellyt hevostenhoitajana ja on asunut Italiassa, Rooman lähettyvillä vuodet 2003–2006. Kuvaja on ollut vuoden 2012 alusta Ylen raviohjelmien juontaja. Ennen Roomaan muuttoaan Kuvaja harrasti yleisurheilua. Hän voitti kolme SM-mitalia nuorten sarjoissa aitajuoksuviestissä ja 4×100 metrin viestissä. Kuvaja edusti Mikkelin Kilpa- Veikkoja. Miss Suomi -kilpailun aikana Kuvaja oli 22-vuotias, 169 senttiä pitkä, 55-kiloinen ja hänen niin sanotut strategiset mittansa (rinnan-, vyötärön- ja lantionympärys senteissä) olivat 87–65–91. Hänen painoindeksinsä oli 19,3. Kuvaja oli vuonna 2007 toisena juontajana MTV3-kanavan 15-osaisessa Ratsailla ja rattailla -televisio-ohjelmassa. Tätä nykyä hän juontaa lauantain Toto75-ravien koostelähetystä, Ravisuora-ohjelmaa Yle TV1-kanavalle. Lisäksi hän toimii MTV3-kanavalla esittävän Teknavi-nimisen autoihin ja teknologiaan keskittyvän ohjelman juontajana sekä yhdessä Ilkka Uusivuoren kanssa 2018 MTV3-kanavalla esitetyn Fort Boyard -seikkailuohjelman juontajana. Joanna Kuvaja on ollut vuodesta 2011 lähtien naimisissa malli Kalle Kuvajan kanssa ja heillä on kolme yhteistä lasta. ==Lähteet== * Miss Suomi -kilpailun kotisivut * ===Viitteet=== Luokka:Suomalaiset juontajat Luokka:Suomalaiset missit Luokka:Suomalaiset pika-aitajuoksijat Luokka:Vuonna 1984 syntyneet Luokka:Elävät henkilöt
Paavo Niinikoski

Paavo Eevertti Niinikoski (16. maaliskuuta 1926 Reisjärvi – 19. lokakuuta 1993 Haapajärvi) oli suomalainen kansanedustaja ja kunnallisvaikuttaja. Taksiautoilijana toiminut Niinikoski toimi myös useissa kunnallisissa luottamustehtävissä Haapajärvellä vuodesta 1954 lähtien. Vuonna 1961 hänet valittiin ensimmäisen kerran silloisen Haapajärven kauppalan valtuustoon. Valtuustossa ja edelleen kaupunginhallituksessa hän toimi vuoteen 1984 saakka, viimeksi kaupunginvaltuuston puheenjohtajana. Kansanedustajaksi hänet valittiin ensimmäisen kerran vuonna 1966. Kansanedustajan tehtävät keskustapuolueen eduskuntaryhmässä jatkuivat vuoteen 1975 asti. Niinikosken vanhemmat olivat metsäteknikko Viljami Niinikoski ja Hilma Maria Istula. Niinikosken puoliso vuodesta 1953 oli Eeva Hillevi Varis. ==Aiheesta muualla== * * Henkilögalleria Kyösti Niinikoski, KirjastoVirma, 2004 (teksti julkaistu aiemmin teoksessa Keskipohjalaisia elämäkertoja: Kokkola, 1995) (viitattu 23.10.2008) Luokka:Kansanedustajat Luokka:Suomen Keskustan poliitikot Luokka:Haapajärven kaupunginvaltuutetut Luokka:Oulun vaalipiiri Luokka:Vuonna 1926 syntyneet Luokka:Vuonna 1993 kuolleet
Allan–Herndonin oireyhtymä

Allan–Herndonin oireyhtymä (myös Allan–Herndon–Dudleyn oireyhtymä) on X-kromosomissa olevan vaurion aiheuttama perinnöllinen oireistokokonaisuus. Sen keskeisiä piirteitä ovat kehitysvammaisuus, alhainen lihasjänteys (hypotonia), ylireagoivat refleksit ja pakkoliikkeet. Useat lihakset voivat olla alikehittyneitä. AH-oireiset ovat harvoin puhe- ja liikuntakyvyttömiä. Monilla potilailla on pääkallossaan poikkeavuuksia. Syndrooma kuvattiin ensi kertaa vuonna 1944.http://www.saunalahti.fi/kup/syndroma/ahds.htm Useimpien Allan–Herndon-lasten kehitys on ensimmäisien elinkuukausien aikana täysin normaalia.http://www.rarediseases.org/search/rdbdetail_abstract.html?disname=Allan%20Herndon%20Syndrome == Lähteet == Luokka:Oireyhtymät
Eric Thompson

Eric Thompson (14. marraskuuta 1919 – 22. elokuuta 2015) oli brittiläinen Formula 1 -kuljettaja. Hän osallistui vain yhteen Grand Prix -kilpailuun ja saavutti kaksi MM-pistettä. Thompson oli osa Aston Martinin urheiluautotallia vuodesta 1949 vuoteen 1953. Hän sijoittui kolmanneksi Le Mansissa Lance Macklinin kanssa vuonna 1951. Tämän lisäksi hän sijoittui muissakin kilpailuissa hyvin. Thompson kilpaili Connaught-tallissa pienessä Formula Libre -sarjan kilpailussa, mutta hänen osallistumisensa F1-sarjan Britannian Grand Prix'hin kaudella 1952 oli hänen uransa paras kilpailu, jossa ajettiin yksipaikkaisilla autoilla. Hän sijoittui kilpailussa viidenneksi ja saavutti kaksi MM-pistettä. Hän tuli maaliin kolme kierrosta voittajaa jäljessä. Thompson ajoi myös F1-sarjan ulkopuolisia kilpailuja. Kilpa-autoilun jälkeen Thompson siirtyi liike-elämään, jossa toimi Lloydsin vakuutuksenantajana (). Lisäksi hän välitti autourheiluun liittyviä harvinaisia kirjateoksia. ==Formula 1 -tulokset== Vuosi Talli Valmistaja Moottori 1 2 3 4 5 6 7 8 Pisteet Sijoitus 1952 Connaught Connaught Type A Francis S4 SWI INDY BEL FRA GBR 5 GER DUT ITA 2 18. == Lähteet == * ===Viitteet=== Luokka:Brittiläiset Formula 1 -kuljettajat Luokka:Vuonna 1919 syntyneet Luokka:Vuonna 2015 kuolleet
Antti Tervo

Antti Tervo (9. joulukuuta 1842 – 24. joulukuuta 1892) oli suomalainen runoilija, toimittaja ja kansakoulunopettaja. Hänen runojaan ja laulujaan julkaistiin pääasiassa sanomalehdissä. Tervo oli myös yksi tamperelaisen Koi- lehden perustajista. == Henkilöhistoria == Antti Tervo syntyi Sotkamossa maanviljelijäperheeseen. Hänen vanhempansa olivat talollinen Pekka Tervo ja Kaisa Korhonen. Antti Tervo opiskeli Jyväskylän seminaarissa vuodesta 1863 lähtien ja valmistui kansakoulunopettajaksi 1868. Hän sai heti valmistuttuaan opettajantyötä Tampereelta, josta tuli hänen kotikaupunkinsa. Tervo oli mukana opetusta tukevassa hyväntekeväisyystyössä pitämällä luentoja ja järjestämällä rahankeruuta mm. Helsingin suomalaisen alkeisopiston hyväksi. Tervon ensimmäiset sanomalehdissä ilmestyneet runot julkaistiin Tampereen Sanomissa 1870 nimimerkillä Trv, jota Tervo käytti muissakin sanomalehtirunoissaan. Runoissa korostuivat isänmaallisuus ja luonto, ja niiden joukossa oli mukaelmia vieraskielisistä runoista. Useat runot oli laadittu tuttujen laulujen sävelmille, sillä Tervo oli kiinnostunut myös musiikista. Ainoaksi jääneen laulukokoelmansa Kuusen kukkia ja kukkais-kieltä Tervo julkaisi omalla kustannuksellaan 1876. Sen lisäksi hän suomensi kaksi melko tuntematonta romaania. Opettajantyönsä ohessa Tervo kiinnostui sanomalehden perustamisesta. Niinpä hän perusti opettajakollegoidensa August Favénin ja Herman Niemen kanssa Koi-nimisen sanomalehden kilpailemaan seudun sanomalehtikenttää yksin hallinneen Tampereen Sanomien kanssa. Lehden näytenumero ilmestyi 14. marraskuuta 1879 ja ensimmäinen varsinainen numero heti seuraavan vuoden alussa. Koi oli Tampereen seudun paikallislehti ja ajoi myös suomalaisuusasiaa. Lehden taru jäi kuitenkin melko lyhyeksi, sillä se lakkautettiin kannattamattomana toukokuussa 1881. 1884 Tervo siirtyi Tampereen reaalilyseon laulunopettajaksi ja opetti laulua vuoteen 1889 asti. Hän kuoli Tampereella jouluaattona 1892 50-vuotiaana. Antti Tervon nuorempi veli Juho Pietari Tervo kävi myös opettajaseminaarin ja toimi opettajana Nokian paperitehtaan koulussa. == Tuotanto == === Omat teokset === * Kuusen kukkia ja kukkais-kieltä (1876) === Suomennokset === * Laura Kieler: André Kautokeinolainen, Emil Hagelberg 1882 * Paul Peter Waldenström: Pruukinpatruuni Aataminpoika eli Missä asut?, Emil Hagelberg 1872 == Lähteet == * Fennica, Suomen kansallisbibliografia * Gummerus, Jaakko 1913: Jyväskylän seminaari 50-vuotias. – Kyläkirjaston Kuvalehti 6/1913. * Hirvonen, Maija (toim.) 1993: Suomen kirjailijat 1809–1916. SKS:n Toimituksia 570. SKS, Helsinki. * Koi 14.11.1879. * Korkki, Jari & Jari Niemelä 1996: Viestinnän vaiheita . * Suomalaisen Kirjallisuuden Seura. * Suomen kirjailijat -tietokanta . Luokka:Suomalaiset runoilijat Luokka:Suomalaiset toimittajat Luokka:Vuonna 1842 syntyneet Luokka:Vuonna 1892 kuolleet
Ruotsin naisten jalkapallomaajoukkue

Ruotsin naisten jalkapallomaajoukkue () on Ruotsin naisten edustusjoukkue jalkapallossa. Se toimii Ruotsin jalkapalloliiton alaisuudessa. Joukkue on saavuttanut olympialaisissa kerran hopeaa (2016) sekä MM-kilpailuissa kerran hopeaa (2003) ja neljästi pronssia (1991, 2011, 2019, 2023). EM-kisoissa joukkue on sijoittunut kolmesti hopealle. Vuonna 1984 Ruotsin maajoukkue voitti UEFA:n epävirallisissa EM-kisoissa kultaa. Vuoden 2011 MM-kilpailuissa Saksassa Ruotsi voitti alkulohkossaan Kolumbian 1–0, Pohjois-Korean 1–0 ja Yhdysvallat 2–1. Puolivälierissä Ruotsi voitti Australian 3–1 mutta hävisi välierissä Japanille samoin lukemin. Pronssiottelussa Ruotsi voitti Ranskan 2–1. Voittomaalin teki 82. minuutilla Marie Hammarström Ruotsin pelatessa vajaalukuisena Josefine Öqvistin ulosajon vuoksi.Ruotsi MM-kisoissa 2011 Vuoden 2015 MM-kilpailuissa Kanadassa Ruotsi pelasi alkulohkossaan kolme tasapeliä: Nigeriaa vastaan tulos oli 3–3, Yhdysvaltoja vastaan 0–0 ja Australiaa vastaan 1–1. Ruotsi selviytyi lohkokolmosten välisessä vertailussa jatkoon neljännesvälieriin, joissa se hävisi Saksalle maalein 1–4. Ruotsin paras maalintekijä kisoissa oli kaksi maalia tehnyt Linda Sembrant. Ruotsi saavutti olympiahopeaa Rio de Janeiron olympialaisissa 2016. Se voitti puolivälierissä Yhdysvallat ja välierissä Brasilian, molemmat rangaistuspotkukilpailun jälkeen. Loppuottelussa Ruotsi hävisi Saksalle 1–2. Vuoden 2019 MM-kilpailuissa Ranskassa Ruotsi sijoittui alkulohkossaan toiseksi voitettuaan Chilen 2–0 ja Thaimaan 5–1 sekä hävittyään Yhdysvalloille 0–2. Neljännesvälierissä Ruotsi voitti Kanadan 1–0 ja puolivälierissä Saksan 2–1. Välierissä Ruotsi hävisi Alankomaille jatkoajalla 0–1 mutta voitti pronssiottelussa Englannin 2–1 ja saavutti pronssia. Ruotsin paras maalintekijä kisoissa oli kolme maalia tehnyt Kosovare Asllani. Kahden maalin tekijöitä olivat Stina Blackstenius ja Sofia Jakobsson, ja kerran osuivat Madelen Janogy, Linda Sembrant, Fridolina Rolfö, Lina Hurtig ja Elin Rubensson. Joukkuetta valmensi Peter Gerhardsson. Ruotsi ei ole hävinnyt EM- tai MM-kilpailuiden karsinnoissa kertaakaan kotonaan vuoden 1982 jälkeen. Pohjoismaiden mestaruuden joukkue on voittanut viisi kertaa peräkkäin vuosina 1977–1981. == Lähteet == == Aiheesta muualla == Luokka:Naisten jalkapallomaajoukkueet Luokka:Ruotsin jalkapallo
Nijmegenin murtumaoireyhtymä

Nijmegenin murtumaoireyhtymä on peittyvästi periytyvä sairaus, joka aiheuttaa kehitysvammaisuutta, syöpää, mikrokefaliaa, elimistön heikentynyttä vastuntakykyä infektioita vastaan ja ennenaikaisen kuoleman. Nijmegenin murtumaoireyhtymään liittyvä kehitysvammaisuus on yleensä lievää tai keskitasoista. Kehitysvammaisuus ilmenee monesti vasta noin 7-vuotiaana. Nijmegenin oireyhtymä on todettu alle 150 ihmisellä, joista 58 % on ollut miehiä. Syöpää esiintyy potilaista 43 prosentilla, ja pitkäikäisin Nijmegen- potilas eli 33-vuotiaaksi. Peräti puolet Nijmegen-potilaista on ollut puolalaisia. Tyypillisin kuolinsyy on syöpä. Syndrooma on nimetty Nijmegenin Radboud-yliopiston (Alankomaat) mukaan. == Lähteet == * http://www.saunalahti.fi/kup/syndroma/nijmegen.htm Luokka:Oireyhtymät
Noora Hautakangas

Noora Hautakangas (s. 22. maaliskuuta 1984 Soini) on vuoden 2007 Miss Suomi -kilpailun voittaja ja Suomen edustaja vuoden 2007 Miss Universum -kilpailussa. Noora Hautakangas juonsi vuoteen 2016 saakka The Voice -radiokanavan aamuohjelmaa yhdessä Anssi Honkasen ja Jani "Tuottaja" Jääskeläisen kanssa. Lisäksi hän on juontanut Yle TV2:lla moottoriurheilu- aiheista MotorSport-ohjelmaa. Hautakangas on myös juontanut metsänhoitoon keskittynyttä MTV3:n Vihreä Kulta -ohjelmaa yhdessä Arttu Harkin kanssa. Vuonna 2015 Hautakangas juonsi Nelosella esitettävää Aatami etsii Eevaa -televisiosarjaa. Vuodesta 2016 lähtien hän on toiminut yrittäjänä omistaen kolme second hand -tavaroita myyvää liikettä Helsingissä. == Lähteet == Luokka:Miss Suomi -kilpailun voittajat Luokka:Vuonna 1984 syntyneet Luokka:Elävät henkilöt
Juan Ignacio Molina

thumb|Juan Ignacio Molina Juan Ignacio Molina (24. kesäkuuta 1740 Villa Alegre – 12. syyskuuta 1829 Imola) oli chileläinen jesuiittapappi ja luonnontieteilijä. Molina syntyi Guaraculénin suurella maatilalla lähellä Villa Alegrea, Linaresin provinssissa. Hänen vanhempansa olivat Agustin Molina ja Fransisca Gonzáles Bruna. Hän opiskeli Talcassa ja Concepciónin jesuiittakoulussa. Hän joutui lähtemään Chilestä vuonna 1768, jolloin jesuiitat karkotettiin Espanjaan. Vuonna 1773 hän asettui Bolognaan, Italiaan, jossa hänestä tuli luonnontieteiden professori. Vuonna 1782 hän kirjoitti teoksen Saggio sulla Storia Naturale del Cile, joka oli ensimmäinen Chilen luonnonhistoriaa kartoittava teos. Siinä hän kuvaili ensi kerran tieteelle useita eliölajeja. Häntä kutsuttiin myös Abate (apotti) Molinaksi, ja joskus myös italialaisella nimellään Giovanni Ignazio Molina. Molinan tieteelle kuvailemiin lintulajeihin lukeutuu muun muassa chilenflamingo. == Teoksia == * Compendio della storia geográfica, naturale, e civili del regno del Chile (1776) * Ensayo sobre la historia natural de Chile (1782) * Ensayo sobre la historia civil de Chile (1787). Luokka:Chileläiset piispat Luokka:Chileläiset tieteilijät Luokka:Jesuiitat Luokka:Ornitologit Luokka:Vuonna 1740 syntyneet Luokka:Vuonna 1829 kuolleet
Volkswagen Tiguan

Volkswagen Tiguan on Volkswagenin vuodesta 2007 lähtien valmistama crossover- tyyppinen automalli. Se sijoittuu nykyisessä mallistossa pienemmän T-Rocin ja suuremman Touaregin väliin. Mallin nimestä pidettiin äänestys, johon otti osaa 350 000 saksalaisen Auto Bild -lehden ja sen eurooppalaisten sisarlehtien lukijaa. Vaihtoehtoina voittaneen ehdotuksen ohella olivat Namib, Rockton, Samun ja Nanuk. Tiguan on yhdistelmä saksan kielen sanoista tiger (”tiikeri”) ja leguan (”leguaani”). == Volkswagen Tiguan I (2007–2017) == Ensimmäisen sukupolven Tiguan esiteltiin Frankfurtin autonäyttelyssä syksyllä 2007. Se perustuu samalle Volkswagen Groupin A5-pohjalevylle kuin esimerkiksi Volkswagen Golf V ja Audi Q3. Vuoden 2009 Euro NCAP -kolaritestistä Tiguan sai tulokseksi täydet viisi tähteä. Geneven autonäyttelyssä keväällä 2011 esiteltiin kasvojenkohotuksen kokenut Tiguan. Uudistuksessa erityisesti sen keulan ilmettä muokattiin vastaamaan uudempia Golf- ja Passat-malleja. Ajovalot muuttuivat suoraviivaisemmiksi ja etusäleikkö aiempaa matalammaksi ja leveämmäksi. Sisällä ohjauspyörä oli uusi. == Volkswagen Tiguan II (2016–) == Toisen sukupolven Tiguan esiteltiin Frankfurtin autonäyttelyssä syksyllä 2015. Se perustuu Volkswagen Groupin modulaariselle MQB-pohjalevyrakenteelle ja on edeltäjäänsä pidempi, leveämpi ja matalampi. Vuoden 2016 Euro NCAP -kolaritestistä Tiguan sai tulokseksi täydet viisi tähteä. Bensiinimoottorit ovat 1,4 TSI (125/150 hv) ja 2,0 TSI (180/220 hv), joista jälkimmäisen yhteydessä on aina neliveto ja seitsemänportainen DSG-kaksoiskytkinvaihteisto. Nelivedon ja kuusiportaisen DSG-vaihteiston saa myös halutessaan suurempitehoisen 1,4-litraisen yhteyteen. Dieselmoottori on 2,0 TDI (115/150/190/240 hv), ja sen kaksi tehokkainta versiota on aina varustettu nelivedolla ja seitsemänportaisella DSG-vaihteistolla. Nämä ovat myös valittavissa moottorin 150-hevosvoimaisen version yhteyteen. Pohjois-Amerikan markkinoilla 2,0-litraisen bensiinimoottorin yhteydessä on momentinmuuntimeen perustuva kahdeksanportainen automaattivaihteisto. Detroitin autonäyttelyssä tammikuussa 2017 esiteltiin pidennetty Tiguan Allspace, joka on saatavana myös seitsemänpaikkaisena versiona. Se on perusmallia 21,5 senttimetriä pidempi kokonaispituudeltaan ja 11 senttimetriä akseliväliltään. Kesällä 2020 Tiguaniin tehtiin uudistuksia muun muassa ajovaloihin, etusäleikköön, puskureihin ja ohjauspyörään. Samalla malliston huipulle esiteltiin Tiguan R, jossa on turboahdettu 2,0-litrainen bensiinimoottori teholtaan 316 hevosvoimaa. Toinen uutuus on ladattava hybridimalli, jonka voimalinja muodostuu turboahdetusta 1,4-litraisesta bensiinimoottorista ja sähkömoottorista. Pekingin autonäyttelyssä syyskuussa 2020 esiteltiin ainoastaan Kiinan markkinoilla myytävä Tiguan X, jonka perä on muotoiltu viistommaksi. Akseliväli on samanpituinen kuin Tiguan Allspace -mallissa. == Lähteet == == Aiheesta muualla == Tiguan Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Matinea

Matinea () tarkoittaa perinteisesti aamu- tai iltapäivän kulttuuritilaisuutta, kuten teatteriesitystä tai konserttia. Matinea voi sisältää musiikkiesitysten väliin sijoitettuja lyhyitä esitelmiä tapahtuman teemasta. Matineaa voidaan käyttää musiikkioppilaitoksen järjestämän oppilaskonsertin muotona ja nimityksenä. Myös ilta- tai aamupäiviin sijoittuvaa elokuvaesitysten sarjaa voidaan nykyään nimittää markkinointiviestinnässä matineaksiEsim.: ”Matineoita on edelleen Dianasssa viikonloppuisin ja Capitolissa myös arkisin.” . Matinean käsitteeseen liittyy hienostuneisuuden sävy. Alun perin tilaisuuksien ajankohdalla viitattiin siihen, ettei niitä ollut tarkoitettu tavanomaisessa päivätyössäkäyville laajoille kansankerroksille. ==Lähteet== {(Viitteet}} Luokka:Kulttuuritapahtumat
Anamorphosis

Anamorphosis (MSD02, 2003) on norjalaisen Drottnar-yhtyeen EP, joka julkaistiin 850 kappaleen rajoitetussa erässä. Albumin ulkoasu on kauttaaltaan musta: kansilehti on painettu kiiltävällä lakalla mattamustalle pahville ja kokonaisuus on pakattu mustaan slipcase-pahvikuoreen, jossa yhtyeen logo on uppopainettuna. Ennen EP:n valmistamista basisti Bjarne Peder Lind erosi yhtyeestä ja hänen tilalleen tuli Håvar Wormdahl. Drottnariin liittyi myös toinen kitaristi Bengt Olsson. Anamorphosiksen myötä yhtyeen musiikkityyli muuttui huomattavasti verrattuna vuosien 1997 ja 1998 demojen sekä Trellebaand Maa Briste -kappaleen viikinkimetalliin: folkmelodiat saivat väistyä ja tilalle tuli moderni, tekninen ja raaka black metal. EP:n tunnelmaa on kuvailtu muun muassa nihilistiseksi ja kylmäksi. Anamorphosis sisältää intron Morphosis ja kolme varsinaista kappaletta. Sekä intro että Sin Climax -kappale sisältävät viulun soittoa. Anamorphosis sai mediassa vaihtelevia arvioita: kritiikkiä saivat EP:n epätasainen äänimaisema, kuivat ja minimalistiset rumpusoundit sekä koukkujen ja omaperäisyyden puute. Toisia arvostelijoita taas miellytti musiikin teknisyys ja synkän karu ulosanti. __NOTOC__ ==Kappalelista== #"Morphosis" (2:57) .mp3 #"The Individual Complex" (5:56) .mp3 #"Sin Climax" (6:58) .mp3 #"Concord" (5:03) .mp3 ==Yhtyeen kokoonpano EP:llä == *Sven-Erik Lind – laulu *Karl Fredrik Lind – kitara *Bengt Olsson – kitara *Håvar Wormdahl – basso *Glenn-David Lind – rummut ==Aiheesta muualla== *EP Imperiumi.Net-sivulla *EP Momentum Scandinavian sivulla *EP Metal Observer -sivulla *EP The Whipping Post -sivulla * * Luokka:Vuoden 2003 EP:t Luokka:Drottnarin albumit
Volkswagen Taro

Volkswagen Taro on Volkswagen Nutzfahrzeugen vuosina 1989–1997 valmistama lava-automalli, joka oli uudelleennimetty viidennen sukupolven Toyota Hilux. Takavetoista mallia valmistettiin Volkswagenin tehtaalla Hannoverissa, nelivetoista puolestaan Toyotan tehtaalla Japanissa. Taron seuraaja samassa luokassa on vuonna 2010 esitelty Volkswagen Amarok. Taro oli saatavana kaksiovisena normaalina lyhytohjaamomallina (SingleCab) tai jatketulla ohjaamolla (XtraCab). Lisäksi saatavana oli neliovinen miehistöohjaamomalli (DoubleCab). Bensiinimoottori oli takavetomallissa 1,8-litrainen (83 hv), nelivetoisessa 2,2- (94 hv) tai 2,4-litrainen (114 hv). Suurin oli varustettu polttoaineen suihkutusjärjestelmällä ja muut kaasuttimella. Dieselmoottori oli 2,4-litrainen (83 hv), ja sen yhteyteen sai molemmat vetotavat. Kaikkien moottorien yhteydessä oli viisivaihteinen manuaalivaihteisto. == Lähteet == == Aiheesta muualla == Taro Luokka:Lava-autot Luokka:1980-luvun autot Luokka:1990-luvun autot
Fashion Nugget

__NOTOC__ Fashion Nugget on Caken toinen studioalbumi, joka julkaistiin 17. syyskuuta 1996. == Kappaleet == # # # # # # # # # # # # # # == Arvostelut == * AllMusic: AllMusic review == Lähteet == Luokka:Vuoden 1996 albumit Luokka:Yhdysvaltalaiset alternative rock -albumit
Yö autiolla vuorella

Yö autiolla vuorella () on venäläisen Modest Musorgskin vuonna 1867 säveltämä ohjelmallinen orkesteriteos. Sen useimmin esitetty versio on Nikolai Rimski- Korsakovin Musorgskin kuoleman jälkeen vuonna 1886 tekemä soitinnus. Rimski- Korsakovin versio perustuu lähes kokonaan Musorgskin alkuperäisteoksen teemoihin. Rimski-Korsakov luonnehti Musorgskin saaneen tähän teokseen vahvoja vaikutteita Hector Berliozilta ja Franz Lisztiltä.Oiva Talvitie ja Kari Rydman: Sävelten maailma: musiikinkuuntelijan tietoteos, s. 262. Porvoo- Helsinki: WSOY, 1956. Musorgski käytti teoksessaan innoituksen lähteinä venäläistä kirjallisuutta ja kansanperinnettä. Hän ei saanut sävellystään esitetyksi ja päätti sisällyttää sen oopperabalettiinsa Mlada sekä keskeneräiseksi jääneeseen oopperaansa Sorotšinskin markkinat. Alkoholisoitunut ja köyhä Musorgski kuoli 42-vuotiaana vuonna 1881. Hänen kollegansa ja ystävänsä Rimski-Korsakov alkoi pian soitintaa Yötä autiolla vuorella uudelleen. Sävellyksen ovat soitintaneet myös Leopold Stokowski, Gottfired von Einem ja Vissarion Šebalin. Musorgski esitti teokselle yksityiskohtaisen kuvauksen sen partituurissa: "Yliluonnollisten äänien maanalainen pauhu. Pimeyden henget saapuvat. Mustan Jumalan ylistys. Musta messu. Noitien kokous, jonka keskeyttää pienen kirkon kaukainen kellojensoitto, jolloin pahat henget häviävät. Päivä koittaa." Elokuvaohjaaja Aleksandr Aleksejev teki vaimonsa Claire Parkerin kanssa vuonna 1933 sävellyksen pohjalta abstraktin animaatioelokuvan Une nuit sur le mont chauve. Yö autiolla vuorella sisältyy myös Walt Disneyn elokuvaan Fantasia vuodelta 1940. Musiikki kuullaan myös Kingdom Hearts pelissä End of the World maailmassa. == Kokoonpano == Alkuperäinen: * viulut, alttoviulut, sellot, kontrabassot * 1 piccolo, 2 huilua, 2 oboeta, 2 klarinettia, 2 fagottia * 4 käyrätorvea, 2 kornettia, 2 trumpettia, 3 pasuunaa, 1 tuuba * patarummut, bassorumpu, pikkurumpu, triangeli, tamburiini, lautaset, gongi Rimski- Korsakovin versio: * viulut, alttoviulut, sellot, kontrabassot * 1 piccolo, 2 huilua, 2 oboeta, 2 klarinettia, 2 fagottia * 4 käyrätorvea, 2 trumpettia, 3 pasuunaa, 1 tuuba * patarummut, bassorumpu, lautaset, tam-tam, kello * harppu == Lähteet == Luokka:Modest Musorgskin teokset
Mufti

Mufti on sunnalaisuudessa islamilaisen lain eli šarian asiantuntija, joka voi antaa fatwan. Fatwa tarkoittaa laillisesti ja uskonnollisesti pätevää mielipidettä, joka ilmaisee Jumalan lain sisällön jostakin kysymyksestä. Fatwa edellyttää perehtymistä islamin pyhiin kirjoituksiin ja arvostettujen imaamien esittämiin ajatuksiin. Pyhän lain merkitys on muslimeille suurempi maallisen lain merkitys länsimaissa, sillä sitä ei tarvita ainoastaan käräjäoikeudessa, vaan laki kertoo myös, miten muslimin tulee pukeutua, syödä ja juoda, miten hänen tulee huolehtia hygieniastaan ja kohdella perhettään. Lakia koskevien neuvojen tarve jo arkielämässä on siten suuri.Schacht 1982, s. 73-75 Alusta alkaen muftin yhteiskunnallinen asema oli luonteeltaan epävirallinen. Muftin asema perustui hyvään maineeseen uskonoppineena. Hänen mielipiteellään ei ollut virallista asemaa, ja muslimi saattoi kääntyä kenen muftin puoleen hyvänsä. Monissa islamilaisissa maissa kuten Syyriassa on hallituksen perustama suurmuftin virka. Siihen valitaan arvostetuin uskonoppinut valvomaan maassa annettuja fatwoja sekä maallisen hallituksen säätämiä lakeja. Jälkimmäiset eivät saisi olla ristiriidassa islamin lain ja periaatteiden kanssa. Osmanien valtakunnassa Istanbulin mufti, shaykh al-Islām (şeyhülislâm) oli korkein laillinen auktoriteetti. Islamilaisissa tuomioistuimissa toimiva tuomari, qadi, voi kysyä neuvoa muftilta kiperissä tilanteissa. Qadin antamat tuomiot eivät ole šariassa ennakkotapauksia. Sen sijaan muftin antamilla lausunnoilla on tällainen merkitys. Ne ovat šarian elävää soveltamista. Siviililainsäädännön kehitys islamilaisissa maissa on rajoittanut muftien arvovaltaa. Nykyisin heidän antamansa lausunnot rajoittuvat pääasiassa yksityiselämään, kuten avioliittoon, perintöön ja tapakulttuuriin. Niidenkin osalta siviililainsäädäntö voi mennä muftien lausuntojen ohi. == Lähteet == * === Viitteet === *